FRANJO PALACKY. 141 
stojio obćenja ili dapače prijateljstva svoga. Poznato mi je više 
slučajeva iz političkoga života Palackoga, u kojih je ova crta nje- 
gova karaktera upravo odlučivala bili se tko primio u stranku, 
kojoj je on bio vodjom, kadkada i bi-li se prihvatio stanovit poli- 
tički program i sredstva, njegovu izvedenju namienjena. Nu zato, 
gdje je Palacky vidio ozbiljno nastojanje i pošten rad, ondje je 
drage volje svjetovao, te savjetom, kao što i ugledom svojega imena, 
podupirao svakoga, za plemenitim ciljem se težećega. Znajuć dobro 
iz vlastitoga izkustva, koliko je doprinielo sretnomu riešenju nje- 
gove zadaće materijalno obezbiedjenje, postignuto njim na samom 
početku njegovih studija oko česke poviesti: podpomagao je rado 
i materijalno mlade, oko svojega znanstvenoga usavršenja nastojeće 
književnike. Spomenik trajne vriednosti podignuo si je u tom smjeru 
družtvom, od njega utemeljenim i do kraja života ujegova uprav- 
ljanim, družtvom naime za podporu mladjih književnika, ,Svato- 
borom“ u Pragu. 
Za obiteljske odnošaje, u kojih je Palacky živio, spomenuti treba, 
da se je god. 1827. oženio kćerju bogatoga pražkoga odvjetnika 
dra. Iv. Mčehure, Terezijom, s kojom je živio 33 godine u sretnom 
braku do njezine smrti g. 1860. Djece je Palacky dvoje imao, kćer 
Mariju, udatu od god. 1853. za dra. Franju Lad. Riegera i sina 
Ivana, rod. 1830. doktora pravi i filozofije 1 od god. 1860. posjed- 
nika zemaljskoga imanja Lobkovice, vlastničtva prije majke njegove. 
— Pogledom na znanstveno djelovanje Palackoga — a to je 
poglaviti sadržaj njegova životopisa — mogu se razlikovati u ono 
sedamdeset i osam godina dana, koje je životom svojim obuhvaćao, 
četiri glavne epoke, izmedju kojih prva obuhvaća dobu mladosti 
Palackoga do njegova dolazka u Prag, do godine dakle 1823; druga 
dosiže do one godine, kada je Palacky postavljen kao jedan od 
prvih vodja na čelo pokretu političkomu českoga naroda, dakle do 
godine 1843; epoka treća života njegova sudara se s dobom, u kojoj 
je bio život politički mal ne svih naroda austrijskih po gotovu mu- 
kom umuknuo, te Palacky, nemogav razvijati nikakvoga djelovanja 
političkoga, sasvim se je udubio u znanstveni svoj rad, njemu se 
ciglomu posvetio i veličanstveno ga razvio; napokon epoka zadnja 
prikazuje nam djelovanje Palackoga od godine 1861. sve do njegove, 
dne 26. svibnja 1876 sliedivše smrti. 
Budi mi dozvoljeno o svakoj izmedju ovih epoka iztaknuti nje- 
koliko rieči, namienjenih lih karakteristici znanstvenoga rada Pa- 
lackoga, i obilježenju njegovih posljedica. 
